Diari Oficial de la Generalitat Valenciana


Sumari del DOGV 9464, del 07-11-2022 (2022/10954)

CORRECCIÓ d'errades de la Resolució de 19 d'octubre de 2022, de la Presidència de la Generalitat, per la qual es classifica en classe segona el lloc de col·laboració de vicesecretaria de l'Ajuntament de Massanassa.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/10703


Data del document
:   02-11-2022

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 19 d'octubre de 2022, de la Presidència de la Generalitat, per la qual es classifica en classe segona el lloc de col·laboració de vicesecretaria de l'Ajuntament de Massanassa. [2022/10579]  
El Ple de l'Ajuntament de Massanassa, en la sessió celebrada el dia 28 de juliol de 2022, va acordar l'aprovació de la modificació de la relació de llocs de treball, que inclou entre altres modificacions la creació d'una plaça de vicesecretaria. El 29 de setembre de 2022, l'Ajuntament de Massanassa envia telemàticament a la Generalitat la documentació de l'expedient i la sol·licitud de classificació del lloc de Vicesecretaria, sense especificar la preferència de l'Ajuntament per la classificació del lloc en classe tercera.  
Per la Resolució de 19 d'octubre de 2022, de la Presidència de la Generalitat, es classifica en classe segona el lloc de col·laboració de vicesecretaria de l'Ajuntament de Massanassa. Aquesta resolució es va publicar en el Diari Oficial de la Generalitat Valenciana número 9458, de 27 d'octubre de 2022.  
El Ple de l'Ajuntament de Massanassa, en la sessió celebrada el dia 27 d'octubre de 2022, va acordar rectificar l'acord plenari de 28 de juliol de 2022, pel qual es creava el lloc de vicesecretaria, únicament en el sentit que es classifica en classe tercera.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), resolc:  
  
Corregir el punt segon de la Resolució de 19 d'octubre de 2022, de la Presidència de la Generalitat, publicada en el Diari Oficial de la Generalitat Valenciana número 9458 de 27 d'octubre de 2022, per la qual es classificava en classe segona el lloc de col·laboració de vicesecretaria de l'Ajuntament de Massanassa, i que ara queda redactat de la següent forma:  
  
«Segon  
Classificar en classe tercera el lloc de col·laboració de vicesecretaria de l'Ajuntament de Massanassa, que queda reservat a personal funcionari d'Administració local amb habilitació de caràcter nacional de la subescala de secretaria-intervenció.»  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 2 de novembre de 2022.- El president de la Generalitat, p. d. (R 17.02.2022; DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.